Gandia celebra l'ascens del Proinbeni Units pel Bàsquet a LEB Plata
15 maig 2024

## Gandia celebra l'ascens del Proinbeni Units pel Bàsquet a LEB Plata15 maig 2024Última actualització: 15 maig 2024

![](../gestion/img/30bd1adc49387f503d55cd5566cb976410cd28ea67ce89fd45acfffbe0988686.jpg)  
  

El saló de plens de l'Ajuntament de Gandia va acollir ahir la recepció del Proinbeni Units pel Bàsquet amb motiu de l'ascens del club gandià a LEB Plata.  
  
A la recepció, van participar l'**alcalde de Gandia, José Manuel Prieto**; el **regidor delegat d'Esports, Jesús Naveiro**, i els portaveus de les formacions representades al consistori.  
  
L'alcalde va voler agrair al club i a la seua presidenta l'esforç realitzat durant la setmana passada per organitzar la fase d'ascens a la nostra ciutat, així com a l'equip per _"una enorme temporada que també és fruit del suport dels patrocinadors, l'afició i la directiva"_. _"La vostra victòria és doble, per la manera com es va produir i per la perseverança que heu demostrat. Crec que només podem anar a més i millor i, ara, quan aneu per tot el territori nacional portareu el nom de la ciutat de Gandia"_.  
  
Per part seua, la **presidenta del Club, Mónica Nogueroles** va agrair el suport de l'Ajuntament, els patrocinadors, l'afició, la plantilla, el cos tècnic i la directiva durant tota la temporada. _"Ha estat un esforç molt gran, que ara ha tingut la seua recompensa. Som de LEB Plata!"_, va finalitzar.  
  
Finalment, tant el **capità**, **Joan Hernández**, com **l'entrenador, Alejandro Mesa**, van destacar el suport de totes les parts implicades durant les últimes tres temporades.